Държавен вестник, бр. 84, 2011 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  84
Чл. 12. Гаранцията за произход се отменя, 
след като бъде използвана или с изтичането 
на срока, за който е издадена. 
Чл. 13. (1) Издаването, прехвърлянето и 
отмяната на гаранции за произход се извършва 
по електронен път чрез вписване в регистъра 
по чл. 14.
(2) Прехвърлянията на гаранции за про­
изход не се вземат предвид при използването 
на статистически прехвърляния, съвместни 
проекти или съвместни схеми за подпомагане 
съгласно чл. 14 – 16 ЗЕВИ.
Раздел ІІІ
Регистър на гаранциите за произход
Чл. 14. (1) Агенцията създава и поддържа 
електронен регистър на гаранциите за про­
изход, данни от който публикува на своята 
страница в интернет.  
(2) Регистърът на гаранциите за произход 
е база от данни, управлявана от информа­
ционна система, разработена в съответствие 
с изискванията на Закона за  електронно 
управление, и съдържа данни за произво­
дителите, включително наименованието и 
местонахождението на енергийния обект/
енергийните обекти на производителя, и 
издадените, прехвърлените, обезсилените и 
отменените гаранции за произход. 
(3) В регистъра на гаранциите за произход 
се вписват и признатите от агенцията по реда 
на раздел ІV гаранции за произход, издадени от 
компетентен орган на друга държава – членка 
на Европейския съюз.
(4) Регистърът на гаранциите за произход 
се съхранява от агенцията по начин, който 
гарантира сигурността на съдържащата се в 
него информация.
Чл. 15. (1) Агенцията извършва вписвания 
и заличавания в регистъра на гаранциите 
за произход на енергия от възобновяеми 
източници, за издаването, прехвърлянето и 
отмяната на гаранции въз основа на заповед 
на изпълнителния директор на АУЕР.
(2) Вписванията и заличаванията в регис­
търа се извършват в срок до 5 работни дни 
от издаването на съответната заповед.
(3) Вписването и заличаването на обстоя­
телствата се извършва въз основа на данните, 
съдържащи се в документите, представени 
пред агенцията или служебно събрани от 
нея, постановените актове на изпълнителния 
директор на агенцията, както и въз основа на 
служебно изпратен или подаден от заинтере­
совано лице акт на съда или на компетентен 
държавен орган.
(4) Вписванията и заличаванията се из­
вършват от длъжностни лица, определени от 
изпълнителния директор на АУЕР.
(5) Грешки и непълноти, допуснати при 
вписване или заличаване в регистъра, вклю­
чително при несъответствие между данните, 
отразени в заявлението, и данните в прило­
женията към него, се отстраняват чрез ново 
вписване, съответно заличаване.
(6) Заличаванията в регистъра се правят по 
начин, позволяващ проследяване на всички 
записи в регистъра. 
Чл. 16. (1) Регистърът е достъпен чрез 
интернет страницата на АУЕР. 
(2) Регистърът дава възможност за устано­
вяване на статуса на гаранцията за произход 
към определена дата и за проследяване на 
историята на прехвърлянията на гаранцията 
за произход.
(3) Чрез регистъра се осигурява достъп до 
информацията за висящи производства по 
издаване  на гаранции за произход.
(4) Не могат да бъдат изисквани от про­
изводителя доказателства за обстоятелства, 
вписани в регистъра.
Чл. 17. (1) Агенцията взема подходящи 
мерки за сигурност, които осигуряват усло­
вия, при които обработваните и предаваните 
данни да не подлежат на неправомерен или 
случаен достъп и възпроизвеждане, както и 
физически достъп само на надлежно овлас­
тени служители, в съответствие с техните 
функционални задължения.
(2) Агенцията съхранява регистъра по 
начин, който осигурява:
1. въвеждането на данни да се извършва 
само от надлежно овластени служители;
2. извършването на промени на данните 
за вписаните и заличени обстоятелства да не 
е възможно.
(3) Базата данни на регистъра за всяка 
календарна година се архивира от АУЕР след 
края на следващата календарна година, като 
се осигурява възможност за разчитане на 
съдържащата се в нея информация.
(4) Агенцията поддържа досиета на пред­
ставените в АУЕР документи по партиди 
на отделните производители на енергия от 
възобновяеми източници.
Чл. 18. Такси, определени с тарифата по 
чл. 51, ал. 1 ЗЕЕ, се заплащат за разглежда­
не на заявления за издаване на гаранции за 
произход. 
Чл. 19. Със заповед на изпълнителния 
директор на АУЕР се определя начинът за 
образуване на идентификационен номер на 
производителя и идентификационни номера 
на гаранциите за произход. Заповедта се 
публикува на интернет страницата на АУЕР.
Раздел ІV
Признаване на гаранции за произход, издадени 
от компетентни органи в държави – членки 
на Европейския съюз
Чл. 20. (1) Агенцията признава гаранци­
ите за произход, издадени от компетентните 
органи в другите държави – членки на Евро­
пейския съюз.